《和朝回 其二》
宋代·杨杰

气平无病恼，心定觉身闲。礼局容尸素，仙科玷润删。

马驽犹勉驾，鸟倦合知还。旧隐庐山下，蓬茅屋数间。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。